Diari Oficial de la Generalitat Valenciana


Sumari del DOGV 7647, del 30-10-2015 (2015/8777)

DECRET 196/2015, de 29 d'octubre, del Consell, pel qual se separen i designen vocals dels consells d'administració de les autoritats portuàries d'Alacant i Castelló.
---------------------------------------------------------------------------------------------------------------------------------------------------------------------

### Dades del document

Número de DOGV
:   7647

Data del DOGV
:   30-10-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/8777


Data del document
:   29-10-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Alacant
    * Castelló de la Plana
    * instal·lació portuària

DECRET 196/2015, de 29 d'octubre, del Consell, pel qual se separen i designen vocals dels consells d'administració de les autoritats portuàries d'Alacant i Castelló. [2015/8777]  
D'acord amb l'article 30.1.c del Text Refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, els consells esmentats estaran formats, respectivament, pel president de l'entitat, el capità marítim i 13 vocals.  
  
L'article 30.2 del text refós esmentat disposa que la designació dels vocals haurà de fer-se necessàriament a proposta de les administracions públiques i entitats i organismes representats en el consell d'administració. Així mateix, indica que la separació i nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats a què aquells representen.  
  
Correspon al Consell la competència esmentada, en virtut de l'article 17.b de la Llei 5/1983, de 30 de desembre, de la Generalitat, del Consell.  
Per mitjà del Decret 96/2012, de 15 de juny, el Consell va designar Alberto Martínez Díaz i David Barelles Adsuara vocals dels consells d'administració de les autoritats portuàries d'Alacant i Castelló, respectivament, ambdós en representació de l'Administració General de l'Estat. Per substituir-los, el president de Ports de l'Estat ha formulat proposta de designació en favor de César Sánchez Pérez i Javier Moliner Gargallo, respectivament.  
D'altra banda, per mitjà del Decret 208/2014, de 12 de desembre, el Consell va designar Juan Bautista Riera Sánchez vocal del Consell d'Administració de l'Autoritat Portuària d'Alacant, en representació de la Cambra Oficial de Comerç, Indústria i Navegació d'Alacant, organisme ara denominat Cambra Oficial de Comerç, Indústria, Serveis i Navegació d'Alacant la qual, perquè el represente en eixe consell d'administració, proposa la separació de la persona esmentada com a vocal i la designació de José Enrique Garrigós Ibáñez.  
En virtut d'això, a proposta de la consellera d'Habitatge, Obres Públiques i Vertebració del Territori, i amb la deliberació prèvia del Consell, en la reunió del dia 29 d'octubre de 2015,  
  
  
DECRETE  
  
Article 1. Separació de vocals  
1. Separar com a vocals del Consell d'Administració de l'Autoritat Portuària d'Alacant:  
- Alberto Martínez Díaz, en representació de l'Administració General de l'Estat.  
- Juan Bautista Riera Sánchez, en representació de la Cambra Oficial de Comerç, Indústria, Serveis i Navegació d'Alacant.  
2. Separar com a vocal del Consell d'Administració de l'Autoritat Portuària de Castelló David Barelles Adsuara, en representació de l'Administració General de l'Estat.  
  
Article 2. Designació de vocals  
1. Designar vocals del Consell d'Administració de l'Autoritat Portuària d'Alacant:  
- César Sánchez Pérez, en representació de l'Administració General de l'Estat.  
- José Enrique Garrigós Ibáñez, en representació de la Cambra Oficial de Comerç, Indústria, Serveis i Navegació d'Alacant.  
2. Designar vocal de l'Autoritat Portuària de Castelló el senyor Javier Moliner Gargallo, en representació de l'Administració General de l'Estat.  
  
DISPOSICIÓ FINAL  
  
Única. Efectes  
El present decret tindrà efectes des del dia que es publique en el Diari Oficial de la Comunitat Valenciana.  
  
València, 29 d'octubre de 2015  
  
El president de la Generalitat,  
XIMO PUIG I FERRER  
  
La consellera d'Habitatge,  
Obres Públiques i Vertebració del Territori,  
MARÍA JOSÉ SALVADOR RUBERT